बैंक खाता धारकों ने मंत्री से मुलाकात कर सुनाई पीड़ा
अलवर | हमारेखून पसीने से जमा की गई राशि को बैंक के अधिकारियों द्वारा निकालने नहीं दिया जा रहा है। बैंक में सभी प्रकार के लेनदेन बंद हैं। एफडी का भुगतान भी नहीं किया जा रहा है। यह बात रविवार को अलवर अरबन को-आपरेटिव बैंक के खाता धारकों ने संघर्ष मोर्चा के नेतृत्व में सहकारिता एवं गोपालन मंत्री अजय सिंह किलक से मुलाकात कर कही। इस दौरान उन्होंने मंत्री को ज्ञापन भी सौंपा। ज्ञापन में लिखा है कि खाता धारकों को विवाह, शिक्षा, बीमारियों के इलाज जैसे कार्यों के लिए पैसा नहीं मिलने से आवश्यक कार्य अटक गए हैं। मंत्री ने इस समस्या के जल्द समाधान का आश्वासन दिया है। इस दौरान संजय जैन, कुलदीप जैन, प्रेमचंद मित्तल, राजेन्द्र शर्मा, मंजीत कौर आदि मौजूद रहे।
hin_Deva hin_Deva